open-index/open-wikipedia-markdown huggingface dataset:
Solør og Odalen prosti

**Solør og Odalen Prosti** var et tjenestedistrikt i Hamar bispedømme i Den norske kirke som omfattet menighetene i den sydlige del av Hedmark. Det opphørte i 1922 da det ble delt i Solør prosti og Vinger og Odal prosti.

## Historikk

Solør og Odalen prosti ble opprettet ved kgl.res. av 4. august 1854, ved delingen av Øvre Romerike, Solør og Odalen prosti, gjeldende fra 1. januar 1855. Prostiet opphørte ved kgl.res. av 30. september 1921 og ble delt i Vinger og Odal prosti og Solør prosti, gjeldende fra 1. januar 1922.

## Prestegjeld
Ved opprettelsen i 1855 bestod prostiet av følgende prestegjeld (med senere endringer):
* Vaaler *(til [[Søndre Østerdalen prosti|Søndre Østerdalen]] 1. januar 1868)*
* Aasnes *(til [[Søndre Østerdalen prosti|Søndre Østerdalen]] 1. januar 1868)*
* Hof
* Grue
** Brandvold *(eget sognekall 4. juni 1863)*
* Vinger
** Eidskogen *(eget sognekall 7. oktober 1859)*
* Nordre Odalen
* Søndre Odalen

## Referanser
La Unión (Costa Rica)

**La Unión** er en kanton i provinsen Cartago i Costa Rica. Kantonen hadde 99&nbsp;399 innbyggere i 2011. Arealet er på 44,83 km². Kantonens administrasjonssentrum er Tres Ríos.

## Distrikter
La Unión er delt inn i åtte distrikter:
*Tres Ríos
*San Diego
*San Juan
*San Rafael
*Concepción
*Dulce Nombre
*San Ramón
*Río Azul

## Referanser
Paraíso (kanton)

**Paraíso** er en kanton i provinsen Cartago i Costa Rica. Kantonen hadde 57&nbsp;743 innbyggere i 2011, mens arealet er på 411,91 km². Kantonens administrasjonssentrum er byen Paraíso.

Kantonen har en rekke severdigheter, blant annet Tapantí nasjonalpark, byen Orosi med landets eldste kirke, Lankester botaniske hage, Cachí-demninga og ruinene av byen Ujarrás.

## Distrikter
Kantonen Paraíso er delt inn i fem distrikter:
*Paraíso
*Orosi
*Cachí
*Santiago
*Llanos de Santa Lucía

## Bilder

DirkvdM orosi valley bird.jpg|Kaffeplantasje ved Orosi
Orchids-Lankester.JPG|Orkideer i Lankester botaniske hage
Iglesia Inmaculada Concepcion Ujarras.jpg|Ruinene av kirken i Ujarrás
RepresaCachí.jpg|Cachí-demninga


## Referanser
Østerdalen prosti

**Østerdalen prosti** *(Østerdalen Provsti)* var et tjenestedistrikt (prosti) opprinnelig i Oslo bispedømme, fra 1864 i det nye Hamar bispedømme i Den norske kirke og omfattet menighetene i Østerdalen fra Elverum og nordover, i Hedmark. Prostiet ble 1868 delt i Søndre og Nordre Østerdal prosti.

## Historikk

Prostiet ble opprettet ved kgl.res. av 12. oktober 1759, ved delingen av Hedemarken og Østerdalen prosti i Hedemarken og Østerdalen prostier. Ved kgl.res. av 30. november 1867 ble så Østerdalens og Solør og Odalen prosti delt i Søndre Østerdalen og Nordre Østerdalen prostier, gjeldende fra 1. januar 1868.

## Prestegjeld i Østerdalen prosti
* Elverum
** Tryssild *(utskilt fra Elverum i 1780)*
* Aamodt
* Reendahlen
* Tønsæt
** Lille-Elvedalen *(utskilt fra Tynset 1. januar 1863, Øvre Folldal samtidig overført til [[Dovre prestegjeld]])*
* Tolgen
* Qveckne

## Referanser


## Kilder
* Folketellingen 1769
Gudbrandsdalen prosti

**Gudbrandsdalen prosti** *(Gu(l)dbrandsdalen Provsti)* er et tidligere prosti i Hamar bispedømme. Prostiet ble i 1872 delt i Søndre Gudbrandsdal og Nordre Gudbrandsdal prostier, som i dag begge er aktive prostier underlagt Hamar bispedømme.

## Historikk

Det historiske Gudbrandsdalen prosti, *Guðbrandsdalir prófastdœmi*, antas å gå tilbake til den katolske kirke i middelalderen og ha omfattet de samme kirkesognene som Gudbrandsdalen prosti. Ved kgl.res. av 18. mars 1871 ble det delt i Nordre og Søndre Gudbrandsdalens prostier, gjeldende fra 1. mai 1871:

## Prestegjeld

* Lesje
** Dovre *(utskilt fra Lesja 1. januar 1861)*
** Øvre Folldal *(overført til [[Alvdal prestegjeld|Lille-Elvedalen]] i [[Østerdalen prosti]] 1. januar 1863)*
* Lom
** Skiaaker *(utskilt fra Lom 13. desember 1863)*
* Vaagaa
* Fron *(delt 10. august 1850)*
** Nordre Fron
** Søndre Fron
* Ringebu
** Sollien *(utskilt fra [[Ringebu prestegjeld|Ringebu]] 1. mars 1862, overført til [[Østerdalen prosti]] 1. januar 1868)*
* Øier
* Gausdal *(overført til [[Toten prosti]] 1. januar 1853, iflg. res. 30. november 1852)*
* Faaberg *(overført til [[Toten prosti]] 1. januar 1853, iflg. res. 30. november 1852)*

## Referanser
Oreamuno

**Oreamuno** er en kanton i provinsen Cartago i Costa Rica. Kantonen hadde 45&nbsp;473 innbyggere i 2011. Arealet er på 202,31 km². Kantonens administrasjonssentrum er San Rafael.

Oreamuno er hovedsakelig en landbrukskanton. Deler av vulkanen Irazú befinner seg i kantonen.

## Distrikter
Alvarado er delt inn i fem distrikter:
*San Rafael
*Cot
*Potrero Cerrado
*Cipreces
*Santa Roca

## Referanser


## Eksterne lenker
*
Abangares

**Abangares** er en kanton øst i provinsen Guanacaste i Costa Rica. Kantonen hadde 18&nbsp;039 innbyggere i 2011. Arealet er på 675,76&nbsp;km². Kantonens administrasjonssentrum er Las Juntas.

## Distrikter
Abangares er delt inn i fire distrikter:
*Las Juntas
*Sierra
*San Juan
*Colorado

## Referanser


## Eksterne lenker
*
Hovdebreen

**Hovdebreen** er en isbre i den østre delen av Dronning Maud Land. Den strømmer på sørsiden av Langhovde, som den har fått sitt navn fra, på Kronprins Olav Kyst.

## Se også
*Langhovdebreen

## Kilder
*
*
Etasjebånd

**Etasjebånd** eller **etasjelist** er et listverk som danner et skille mellom etasjene på bygningers fasade.

## Historikk
Etasjebånd er et stilgrep som fulgte sveitserstilens panelerte eksteriører. Etasjebåndet kan ha en rekke forskjellige profileringer, som for eksempel enkelt vannbrett, eller være ornamentert.

## Opprinnelse
Etasjebåndet fremstår som et rent estetisk bidrag til eksteriøret ved en bygning, men som det meste inne byggekunsten, grunner det i en ren praktisk årsak.  På mindre tømmerstuer, og husmannsplasser, var det ofte laftet tømmerkasse kun i den første etasjen. Gavlspissen ble ofte satt opp i reisverk og panelert. Tømmerkassen derimot bli ikke kledd med det første da denne hadde behov for å tørke ut og sige sammen før man kunne panelere. Med ett til flere års tidsrom mellom panelering av øvre etasje/loft, og første etasje, ble det vanskelig å få de to panelerte flatene til å stemme sammen. Dermed oppstod et behov for en pen overgang mellom de to panelerte volumene. 

Etasjebånd benyttes også i murbygninger, men da kun som et rent estetisk bidrag til fasaden.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Landkreis Kassel

**Landkreis Kassel** er et administrativt distrikt (Landkreis) i den tyske delstaten Hessen. Landkreis Kassel grenser mot distriktene Northeim i nord, Göttingen og Werra-Meißner-Kreis i øst, Schwalm-Eder-Kreis i sør, Waldeck-Frankenberg i vest og Höxter i nordvest. Landkreis Kassel har byen Kassel som adminstrasjonssentrum, men den er ikke en del av Landkreis Kassel.

## Administrativ inndeling
Distriktet er inndelt i tjueni kommuner (Gemeinde).

## Referanser


## Eksterne lenker
*
Metardaris cosinga

***Metardaris cosinga*** er en sommerfugl som hører til familien smygere (Hesperiidae). Den er den eneste arten i sin slekt.

## Utseende
En stor (vingespenn ca. 60 millimeter), mørkbrun smyger. Hodet og bakkroppsspissen har oransje, hårlignende skjell, langs sidene av kroppen er det lange, gule hår. Vingene er mørkbrune med store, skittenhvite til oransje felter.

## Levevis
Arten lever i overgangen mellom tåkeskog og høytliggende gressletter (puna) mellom 2500-3000 meter over havet, ofte nær bekker og små fossefall. Den har en litt tung, svirrende flukt og kan minne om en kolibri. Den besøker gjerne blomster.

## Utbredelse
Arten er utbredt i Sør-Amerika, der den er kjent fra Andesfjellene i Bolivia og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *[[Metardaris]]* Mabille, 1903 
***************** *Metardaris cosinga* (Hewitson, 1874)

## Kilder
* Brower, A.V.Z. (2007) *Metardaris* på *Tree of life* http://tolweb.org/Metardaris_cosinga/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of the Andes – *Metardaris cosinga* http://www.learnaboutbutterflies.com/Andes%20-%20Metardaris%20cosinga.htm

## Eksterne lenker
* 
* Butterflies of America – *Metardaris* sp. http://www.butterfliesofamerica.com/L/t/Metardaris_a.htm
Nord-Gudbrandsdal prosti

**Nord-Gudbrandsdal prosti**, inntil 1922 benevnt **Nordre Gudbrandsdal prosti**,  er et aktivt prosti underlagt Hamar bispedømme, hvor prosten har sete på Sel.

## Nord-Gudbrandsdal prosti har følgende fellesråd

* Dovre 
* Lesja 
* Lom 
* Nord-Fron 
* Sel 
* Skjåk 
* Vågå

## Historikk
Prostiet ble opprettet ved kgl.res. av 18. mars 1871, gjeldende fra 1. mai 1871, ved delingen av Gudbrandsdalen prosti i Søndre og Nordre Gudbrandsdal prostier.

## Prestegjeld

* Lesje
* Dovre
* Lom
* Skjåk
* Vågå
** Sel *(utskilt 1. januar 1910)*
* Nordre Fron

## Eksterne lenker
* Om Nord-Gudbrandsdal prosti  hos Den norske kirke
* Arkivportalen om opprettelse av Nord-Gudbrandsdal prosti
* Forskrift om sammenslåing av prostier, Midtre Gudbrandsdal prosti, Sør Gudbrandsdal prosti, Hedmark (Lovdata, om overføring av det meste av Midt-Gudbrandsdal prosti til Nord-Gudbrandsdal i 1971)
Sør-Gudbrandsdal prosti

**Sør-Gudbrandsdal prosti**, inntil 1922 benevnt **Søndre Gudbrandsdal prosti**, er et aktivt prosti underlagt Hamar bispedømme, hvor prosten har sete på Lillehammer.

## Sør-Gudbrandsdal prosti har følgende fellesråd
* Gausdal 
* Lillehammer 
* Ringebu 
* Sør-Fron 
* Øyer og Tretten

## Historikk
Prostiet ble opprettet ved kgl.res. av 18. mars 1871, gjeldende fra 1. mai 1871, ved delingen av Gudbrandsdalen prosti i Søndre og Nordre Gudbrandsdal prostier.

## Prestegjeld
* Lillehammer *(utskilt fra Fåberg prosti 1. januar 1903, og overført til Sør-Gudbrandsdal prosti 1. januar 1922)*
* Fåberg *(tilbakeført til Sør-Gudbrandsdal prosti 1. januar 1922)*
* Gausdal *(delt 27. mars 1878)*
** Vestre Gausdal
** Østre Gausdal
* Øyer
* Ringebu
* Sør-Fron

## Eksterne lenker
* Sør-Gudbrandsdal prosti i Arkivportalen
* Forskrift om sammenslåing av prostier, Midtre Gudbrandsdal prosti, Sør Gudbrandsdal prosti, Hedmark (overføring av Ringebu prestegjeld i 1971)
Heinonen

**Heinonen** er etternavnet til blant annet: 

* Eero Heinonen (f. 1979), finsk bassist *(The Rasmus)*
* Juha M. Heinonen (1960–2007), finsk matematiker
* Kari Heinonen, finsk tidligere skihopper som representerte Lahden Hiihtoseura
* Olli Heinonen (f. 1946), finsk atomekspert
* Raimo Heinonen (f. 1935), finsk turner
* Veikko Heinonen (f. 1934), finsk skihopper
Personskadeforbundet LTN

**Personskadeforbundet LTN**, tidligere **Landsforeningen for trafikkskadde i Norge** (**LTN**) er en uavhengig ideell interesseorganisasjon for mennesker med alle typer skader og deres pårørende. Organisasjonen ble opprettet i 1984 og er landsdekkende. Foreningen skiftet navn 8. mai 2012 til Personskadeforbundet LTN. LTN har ca 4000 medlemmer fordelt på 37 lokal- og fylkeslag over hele landet. Sekretariatet ligger i Oslo og generalsekretær er Ingeborg Dahl-Hilstad. Foreningen utgir medlemsbladet Leve med 10 ganger i året.

LTN støtter ikke bare personer som rammes av trafikkulykker, men også de som skades på jobben, hjemme, på fritiden eller i helsevesenet. LTN hjelper alle berørte parter, både de skadde, deres pårørende og etterlatte. LTN jobber i hele prosessen, med forebygging, rådgivning og påvirkning av myndigheter.

Foreningens viktigste oppgaver er:

*Bistå medlemmer med råd og valg av advokat i erstatningssaker. 
*Påvirke politiske prosesser slik at skadelidtes interesser ivaretas 
*Høringsinstans for flere departementer 
*Lokal aktivitet som fagkurs, sosiale sammenkomster, markeringer og aksjoner
*Likemannsarbeid
*Stimulere medisinske og juridiske fagmiljøer 
*Forebyggende trafikksikkerhetsarbeid
*Øke medlemmenes kompetanse  
*Folkeopplysning

## Se også
* Arbeidsulykke, hendelse under arbeid som fører til fysisk eller psykisk skade eller personskade
* Myk trafikant, trafikant som ikke er beskyttet av et omgivende kollisjonssikringssystem, og dermed er mer sårbar ved trafikkulykke
* Nullvisjonen, internasjonal visjon om ingen drepte eller hardt skadde i vegtrafikken, vedtatt i Norge i 1999

## Eksterne lenker
*
Bjørn Kasper Ilaug

**Bjørn Kasper Ilaug** (født 30. april 1958 i Tromsø) er en nordmann som gjorde seg bemerket for frivillig redningsinnsats ved terrorangrepet 22. juli 2011 og ble tildelt  Medaljen for edel dåd i sølv for dette.

Ilaug er utdannet innen markedsføring og informatikk. 

Han gjorde seg bemerket for sin deltagelse i redningsarbeidet under terrorangrepet på Utøya 22. juli 2011. Ilaug var blant de frivillige hjelperne som av avisen *[[VG]]* ble kåret til «årets navn» i 2011 og som i 2012 ble tildelt Torstein Dales minnepris av Røde Kors i Norge,
og hedret av Norges Livredningsselskap. Ilaug ble i Kongen i statsråd 15. juni 2012 tildelt Medaljen for edel dåd i sølv.

## Referanser
Henrichsen

**Henrichsen**:
* Bjørn Henrichsen
* Christian Henrichsen
* Martin (Henrichsen) Vahl
* Paul (Godtfred Emil) Henrichsen
* Sophus (Septimus Henrichsen
Lynlåspose

**Lynlåspose** er en flat oppbevaringspose av plast med hurtiglås som gjør den luft- og vanntett.

Posen har et stort bruksområde, til mat, frimerker, osv.

Innen geocaching brukes ofte lynlåsposer til å holde loggene tørre, samt å lage turbokser (palatka) hvor man teiper dem med gaffateip og legger inn magneter for festing av boksen på metall.

## Eksterne lenker
*
Dustin Brown

**Dustin James Brown** (født 4. november 1984 i Ithaca, New York) er en amerikansk ishockeyspiller som også er kaptein for NHL-klubben Los Angeles Kings.

Han ble draftet som nr 13 21. juni 2003 av Los Angeles Kings, og har spilt på dette laget siden, bortsett fra i 2004-2005 da han spilte på farmerlaget Manchester Monarchs i AHL.

Han deltok for USA under Vinter-OL 2010 hvor han var alternativ («assisterende») kaptein og vant sølvmedaljer. Han vant bronsemedaljer under Ishockey-VM 2004 i Praha. Han var kaptein for Los Angeles Kings da laget vant Stanley Cup-sluttspillet 2012.

## Internasjonalt spill

Han har spilte for USA i følgende internasjonale turneringer:

* VM 2002 for junior
* VM 2003 for junior
* VM 2004
* VM 2006
* VM 2008
* VM 2009
* Vinter-OL 2010

## Referanser


## Eksterne lenker
*
Harald Bjørlykke

**Harald Bjørlykke** (1901–1968) var en norsk geolog og professor. 

## Virke
Etter å ha studert til cand.real. 1928 hadde han ett år ved Georg-August-Universität Göttingen, og var konservator ved Geologisk museum (Oslo) 1930–37 med studieopphold i Göttingen 1929, Freiberg 1934 og Oxford i 1935.

Han mottok dr.philos fra Universitetet i Oslo i 1935, på en avhandling om *The Mineral paragenesls and Classification of the Granite Pegmatltes of Iveland, Stesdal*.

Fra 1937 til 1946 var han dosent i mineralogi og krystallografi ved NTH sin bergutdanning. Så var han statsgeolog ved Norges geologiske undersøkelse 1946–1951. Han ble sjef for A/S Norsk Bergverk i 1952, og var der igjennom sjefsgeolog ved Søve gruver i Ulefoss.

Han ble i 1958 direktør ved Norges geologiske undersøkelse som hadde blitt flyttet av politikerne fra Oslo til Trondheim; han etterfulgte forøvrig Sven Føyn som hadde gått av i protest mot flyttingen. Bjørlykke ble avløst av Karl Ingvaldsen som satt frem til 1973. Selv ble Bjørlykke i 1966 professor i geologi ved NTH.

Bjørlykke mottok Reuschmedaljen i 1938.

## Familie
Han var sønn av Knut Olai Bjørlykke (1860–1946), som var professor i geologi på Ås, der Harald ble født i 1901. Harald ble far til geologen Knut Olav Bjørlykke (født 1938) og geologen Arne Bjørlykke (født 1943).

## Referanser
Palatka (geocaching)

**Palatka** er en type geocache-beholder.

Navnet er tatt fra den amerikanske byen Palatka i Florida hvor de først ble tatt i bruk. Palatkaen er en flat «pakke» laget av en lynlåspose tapet med gaffateip og som oftest med monterte magneter for montering på metall, som rekkverk, transformatorer, koblingsbokser, takrenner osv. Disse brukes en del i urbane miljøer hvor det ikke er plass til å gjemme tradisjonelle cacher, samt langs veier på skilt, bro-rekkverk, autovern og andre gjenstander av metall langs veiene.

Man kan lage palatka i forskjellige størrelser, men ofte er de små og inneholder kun loggbok og en liten blyant.

## Referanser


## Eksterne lenker
* GCinfo - Lage palatka
May Lis Ruus

**May Lis Ruus** (født 22. februar 1968) er en norsk forfatter fra Bergen i Hordaland. Hun er utdannet innen fagene arkeologi, psykologi og sosialantropologi, og har også gått på kunstskole. Hun arbeidet som webdesigner, grafisk designer og internettredaktør før hun ble forfatter. 

Ruus kom i juni 2012 med romanserien *Nattmannens datter*. Her skriver hun om 1700-tallets Bergen. Hovedpersonen i serien vokser opp på byens tugt- og manufakturhus, og er datteren til byens nattmann. Serien er på 40 bøker, og siste bok kom ut i mars 2017.  

Nattmannens datter er oversatt til polsk under tittelen *Córka Hycla*, og utgis i Polen fra 2018 av forlaget Edipresse Polska.

I mai 2018 utkom romanserien *Papirslottet*, med handling i Bergen og Alvøen i 1808. Serien er på 12 bøker. Papirslottet utgis som lydbok. 

Hennes tredje serie, *De fremmede*, er en sesongbasert lydserie. Det historiske dramaet er basert på den sanne historien om emigrantskipet De Zee Ploeg som kom til Bergen i 1817. *De fremmede* er den første i Norge som er skrevet rett for lyd, uten å ha vært bok først. Den består av to sesonger med ti episoder i hver sesong. Den er produsert av Storytel Norge/Cappelen Damm, og utkom på Storytel 16. november 2020, med en episode hver uke frem til påske 2021. 

Ruus har også bidratt med noveller til bøkene *Julestemning (2016)* og *Sommerstemning* (2017) for Cappelen Damm forlag, samt en artikkel i Nemis jubileumsblad (2017).

''Tidløs'' er hennes fjerde romanserie, utgitt fra 30. oktober 2020. Det er et tidsreisedrama utgitt i sesonger, med 12 bøker i hver sesong, med en ny bok i handelen hver måned. Handlingen utspiller seg i Bergen på midten av 1500-tallet og i nåtid. 

Alle bøkene utgis av NorskeSerier og forlaget Cappelen Damm.

## Referanser


## Eksterne lenker
* Forlagets forfatterside
*Forlagets side om romanserien ''Nattmannens datter'' (2012)
*Forlagets side om romanserien ''Papirslottet'' (2018)
*Forlagets side om lydserien ''De fremmede'' (2019)
*Forlagets side om romanserien ''Tidløs'' (2020)
*
Arne Bjørlykke

**Arne Bjørlykke** (født 1943) er en norsk geolog og ekspert på mineralisering av gull.

Han studerte til bergingeniør ved NTH i 1967 og var i studietiden leder for Liberale Studenter 1964–65. I 1968 ble han tilsatt i Norges geologiske undersøkelse (NGU) i Trondheim, og han ble 1. juni 1974 «statsgeolog I» ved geologisk avdeling. Han ble professor i geologi ved Universitetet i Oslo i 1984 og var instituttleder fra 1987 til 1989. I 1994 meldte han overgang tilbake til NGU og Trondheim for å bli administrerende direktør, et virke han hadde frem til 2006, da han gikk over i en stilling som seniorforsker. Han var direktør ved Naturhistorisk museum (UiO) fra 2009 til 2015.

Bjørlykke er innvalgt i Det Kongelige Norske Videnskabers Selskab og Norges Tekniske Vitenskapsakademi, og han mottok i 2001 *Bergstaven* fra Norsk Bergforening.

Han har vært innvalgt i Trondheim bystyre for Arbeiderpartiet.

Han er sønn av geologen Harald Bjørlykke (1901–68) og bror til geologen Knut Olav Bjørlykke. Hans farfar var geologen Knut Olai Bjørlykke (1860–1943).

## Utgivelser
* Arne Bjørlykke, Teknologi og samfunn – Norges Tekniske Vitenskapsakademi 1955-2005 (Tapir forlag, 2005)

## Referanser
Truls Jacob Langvand

**Truls Jacob Langvand** (født 1929 i Bergen) var lektor ved Bergen katedralskole 1958-1996.

Etter examen artium ved Bergen katedralskole i 1949, studerte Lanvand kjemi, botanikk og zoologi ved Universitetet i Bergen med bifag og hovedfag 1958. Etter dette har han hatt sitt virke ved sin skole med korte avbrudd og opphold i USA. Han var blant de siste lektorer i Norge som var embetsmenn og utnevnt av Kongen i statsråd.

## Hedersbevisninger
* «Visiting professor» i microbiologi ved Luther College, Iowa, USA 1975.

## Bibliografi (i utvalg)
* *Biokjemi med cellebiologi*, H. Ascehough,  1972  .ISBN 82 03 04914 124 sider  
* *Guttedager i lek og krig: dagbokeblad fra Bergen 1936-1945*,  Alma Mater 1989, 285 sider. ISBN 978-82-419003-72
* *Krøniker fra den gamle skole* (fra 1153 til år 2000),  Alma Mater 2000, 233 sider. ISBN 978-82-419026-04
* *Realfagenes historie ved Bergen katedralskole fra 1650 til 2003*, 92 sider.
* *Bergen katedralskoles krigsdagbok 1940 – 45*, Bergen 2009, 122 sider. ISBN 978-82-998052-09
* Mitt eventyrlige liv del 1- 186 sider, bind ,2 - 184 sider og bind 3, - 130 sider  Bodoni trykk 2013 og 2017, 
* Gartnerens støvler Bodoni trykk 2018, 156 sider
Slaget om Salsu

**Slaget ved Salsu** (hanzi: 薩水之戰; hanyu pinyin: *Sà shuǐ Zhīzhàn*; hanja: 薩水大捷; hangeul: 살수대첩; revidert romanisering: *Salsu Daecheop*) var et bemerkelsesverdig slag utkjempet i 612 under det kinesiske Sui-dynastiet andre invasjon av det koreanske kongedømmet Goguryeo. Goguryeo-kavaleristyrkene forfulgte Suí-hæren, som de angrep og beseiret ved elva Salsu.

## Historie
I 612 angrep Keiser Yang av Sui Goguryeo med en hær på mer enn én million soldater, men Goguryeo møtte dem med bestemt motstand. Keiser Yang sendte så en hær på omtrent 305.000 soldater til Pyeongyang, Goguryeos hovedstad. 

Goguryeo-kommandanten Eulji Mundeok forsvarte festningen mot Suí-hæren og -marinen i flere måneder, og ødela Suí-styrkene som flyktet inn i Goguryeos territorium. Et bakholdsangrep ved Salsu påførte Suí-styrkene store tap. Da Suí-hæren nådde Salsu var vannstanden lav, siden Eulji Mundeok hadde bygd en demning for å holde vannet tilbake. Da Suí-styrkene var kommet halvveis over elva, åpnet Eulji demningen, og vannet druknet så tusenvis av Suí-soldater. Goguryeo-kavaleriet gikk så til åtak på de gjenværende Suí-styrkene. 

De overlevende Suí-soldatene ble tvunget til å raskt flykte tilbake til Liaodong-halvøya for å unngå å bli drept. Felttoget førte til at av Suí-dynastiets omtrent 305.000 soldater var det bare omtrent 2700 som unnslapp. Hvis disse tallene stemmer, var slaget ved Salsu et av verdens blodigste. 

Med seieren over Suí-dynastiet gikk Goguryeo seirende ut av krigen, mens Suí-dynastiet, svekket av store tap av ressurser og soldater på grunn av felttogene i Korea, falt sammen fra innsiden og ble erstattet av Tang-dynastiet.
Vågsbreen

**Vågsbreen** er en isbre i den østre delen av Dronning Maud Land. Den strømmer mellom Rundvågskollane og Rundvågshetta lengst øst på Kronprins Olav Kyst. Den har sitt navn fra bukta Rundvåg som breen renner ut ved.

## Kilder
*
*
Sjösala vals

**Sjösala [[vals]]** er en svensk sang, skrevet av Evert Taube i Rejmyre i 1941. Taube ville "*besjunga skönheten och glädjen som kriget hotar att förgöra*" ("besynge skjønnheten og gleden som krigen truer å ødelegge").

*Sjösala* er navnet på familien Taubes sommerhus som ligger i Hölö i Stavsnäs i Stockholms skjærgård. Beskrivelsen av familien Taubes skjærgårdsliv er et bilde av den svenske sommerferien. Sangteksten ("*Rönnerdahl han skuttar med ett skratt ur sin säng...*") beskriver Rönnerdahls sommerglede. I 1969 ble Sjösala brent av Mona Wallén-Hjerpe.

## Referanser


## Kilder
*"*[[Den svenska sångboken]]*"
*"*[[Barnens svenska sångbok]]*"http://libris.kb.se/bib/8345222
*"''Sjösalaboken''"
*"''Evert Taube – Sångboken''"
Ali Mohamed Shein

**Ali Mohamed Shein** (født 13. mars 1948) er en tanzaniansk politiker fra Pemba i Zanzibar. Fra 2010 til 2020 var han Zanzibars sjuende president, og før dette var han Tanzanias åttende visepresident. Han har utdanna seg ved Universitetet i Odessa i Sovjetunionen (dagens Ukraina) og har en doktorgrad i medisin fra Newcastle University Medical School i Storbritannia. Shein er den første presidenten i Zanzibar som kommer fra Pemba og ikke Unguja.

## Referanser
Jordpåkastelse

**Jordpåkastelse** er en del av et kristent begravelseritual, mest brukt i Den norske kirken. Når kista med den døde blir senket i jorda, kaster presten tre små skuffer med jord på kistelokket og sier «av jord er du kommet, til jord skal du bli, av jorden skal du igjen oppstå» etter teksten i Første Mosebok kapittel 3 vers 19.

Handlingen og ordene symboliserer at alt liv er forgjengelig og skal bli til jord igjen, fulgt av en troserklæring om legemlig oppstandelse. 

Andre kirkesamfunn og religioner har annen praksis. Denne kan i noen tilfeller tilpasses ønskene fra de pårørende.

## Referanser
Norsk geologisk forening

**Norsk geologisk forening** (**NGF**), stiftet 18. februar 1905 i Kristiania, driver populærvitenskapelig formidling om geologi. Den er basert i Trondheim, der generalsekretæren sitter i lokalene til Norges geologiske undersøkelse.  

Forenings pådriver var Hans Reusch, som i 1890 var direktør for Norges geologiske undersøkelser og mente man måtte etablere en geologisk forening i Kristiania. Det ble da etablert en liten *Geologisk klub* i 1893. Selve foreningen og dens vedtekter ble utformet i 1903 av Reusch i samarbeid med Waldemar Chr. Brøgger, Oskar Emil Schiøtz, Johan Herman Lie Vogt og Jakob Pavels Friis. Dens første sekretær ved oppstarten i 1905 var Knut Olai Bjørlykke.

Fra starten av har foreningen utgitt Norsk geologisk tidsskrift, i dag kalt *Norwegian Journal of Geology*. Den står også for GEO (Geonytt) og nettavisen GEO Aktuelt.  

Foreningen har per 2016, 1815 medlemmer fordelt på lokalavdelinger i Harstad, Bergen, Oslo, Stavanger, Trondheim og Tromsø.  

I jubileumsåret 2005 ble foreningen feiret med to frimerker; et med bilde av mineralet thortveititt; et av kontinentalsokkelen med en borerigg, et supply-fartøy og et mikrofossil avbildet.  

## Landet blir til

NGF utgav i 2006 bokverket *Landet blir til - Norges geologi* som er et standardverk om den geologiske utviklingen i fastlands-Norge, Svalbard og kontinentalsokkelen, og er pensum ved flere geologiutdanninger. Boka var redigert av Ivar B. Ramberg, Inge Bryhni, Arvid Nøttvedt og Kristin Rangnes. Verket kom i engelsk utgave i 2008, 2. utgave i 2013 og ble lagt ut åpent på nett i 2022. 

## Priser
Landsmøtet og den såkalte *Vinterkonferansen* arrangeres annet hvert år, med utdeling av en rekke ulike priser:

* *[[Reuschmedaljen]]*, etablert 1926, som gis ut til yngre forskere (under 36 år) for sitt forskningsarbeid.
* *[[Brøggerprisen]]*, etablert 2002, som er foreningens hederspris.
* *[[Toffenprisen]],* etablert 2002*,* som gis for formidling av geologi.
* *Norske Shells Geopris*, etablert 2000 av Norske Shell og NGF, som gis ut til studenter for beste muntlig presesentasjon av sitt hovedfagsarbeid på foreningens Vinterkonferansen.
* *Store Norske-prisen*, etablert 2007, som gis ut til studenter som har gjort seg bemerket gjennom sin mastergrad.
* *NGFs ærespris*, etablert 2012, som gis til personer som har gjort særskilt innsats for foreningen.

## Se også

* Norsk Geofysisk Forening
* Norsk Geoteknisk Forening

## Referanser


## Eksterne lenker
* 
* Nettutgave av bokverket *[https://www.geologi.no/faglitteratur-boker/nettbutikk-boker/illustrasjoner-landet-blir-til Landet blir til]*
"Love and Theft"

***"Love and Theft"*** er det 31. studioalbumet til Bob Dylan og ble gitt ut gjennom Columbia Records i september 2001. Albumet fortsatte det kunstneriske comebacket etter *[[Time out of Mind]]* i 1997 og fikk enda bedre mottakelse enn det forrige. Den korrekte tittelen på albumet er *"Love and Theft"* med engelske anførselstegn. Tittelen var visstnok inspirert av en bok skrevet av historikeren Eric Lott, *Love & Theft: Blackface Minstrelsy and the American Working Class,* som kom ut i 1993. I 2003 var albumet plassert på 467.-plass på listen til Rolling Stone over de 500 største albumene noensinne, mens Newsweek kåret det til det nest beste albumet det tiåret. Albumet gikk til topps i Norge.

## Sporliste

# «Tweedle Dee & Tweedle Dum» - 4:46
# «Mississippi» - 5:21
# «Summer Days» - 4:52
# «Bye and Bye» - 03:16
# «Lonesome Day Blues» - 06:05
# «Floater (Too Much to Ask)» - 04:59
# «High Water (For Charley Patton)» - 04:04
# «Moonlight» - 03:23
# «Honest with Me» - 05:49
# «Po' Boy» - 03:05
# «Cry a While» - 05:05
# «Sugar Baby» - 06:40

Noen utgaver av CD-en ble gitt ut med en bonusplate med to spor som ikke var utgitt før: 
# «I Was Young When I Left Home»" (tradisjonell, arrangert av Bob Dylan) [innspilt 22. desember 1961]
# «The Times They Are a-Changin'» (Bob Dylan) [alternativ versjon, innspilt 23. oktober 1963]

## Personell
* Bob Dylan&nbsp;– vokal, gitar, piano, produsent
* Larry Campbell&nbsp;– gitar, banjo, mandolin, fiolin
* Charlie Sexton&nbsp;– gitar
* Tony Garnier&nbsp;– bass
* Augie Meyers&nbsp;– trekkspill, Hammond B3, Vox orgel
* David Kemper&nbsp;– trommer
* Clay Meyers&nbsp;– bongotrommer

## Referanser


## Eksterne lenker
*
"Still Life" (American Concert 1981)

***"Still Life" (American Concert 1981)*** er et konsertalbum av The Rolling Stones, utgitt i juni 1982. Det ble spilt inn under den amerikanske turneen deres i 1981, mot slutten av året, og kom ut før den europeiske delen av turneen startet sommeren 1982.

Før albumet kom ut gav bandet ut «Going to a Go-Go»  på singel. Det var en hit for The Miracles i 1965. B-siden på singelen, «Beast of Burden», kom ikke med på albumet, men finnes på samlealbumet *[[Rarities 1971–2003]]*.

*"Still Life"* kom ut et par uker før Stones tok turen innom Skandinavia. Mange nordmenn reiste til konserten i Göteborg 19. og 20. juni 1982.

*[[The Brussels Affair '73#Hampton Coliseum .28Live 1981.29|Hampton Coliseum (Live 1981)]]* fra samme turné ble TV-sendt direkte på Keith Richards' fødselsdag 18. desember  1981, og utgitt som nedlasting i 2012. «Let's Spend the Night Together», «Shattered» og «Time Is on My Side»  er fra denne konserten.

*"Still Life"* ble en kommersiell suksess og nådde fjerdeplassen i Storbritannia, femteplassen i USA og tredjeplassen i Norge. Det fikk derimot ikke så god kritikk, og det ble trukket frem at albumet hørtes for glatt ut og manglet de røffe kantene en kunne forvente under en Rolling Stones-konsert.

## Sporliste
Alle låter skrevet av Mick Jagger og Keith Richards, med mindre noe annet er oppgitt.
;Side én
# «Intro: «Take the "A" Train» (Billy Strayhorn) – 0:27 ( Med Duke Ellington)
# «Under My Thumb» - 4:18
# «Let's Spend the Night Together» - 3:51
# «Shattered» - 4:11
# «Twenty Flight Rock» (Eddie Cochran/Ned Fairchild) - 1:48
# «Going to a Go-Go» (William Robinson/Warren Moore/Robert Rogers/Marvin Tarplin) - 3:21
;Side to
# «Let Me Go» - 3:37
# «Time Is on My Side» (Norman Meade) - 3:39
# «Just My Imagination (Running Away with Me)» (Norman Whitfield/Barrett Strong) - 5:23
# «Start Me Up» - 4:21
# «(I Can't Get No) Satisfaction» - 4:24
# «Outro: Star Spangled Banner» (Trad. arr. Jimi Hendrix) - 0:48

## Besetning
;The Rolling Stones
* Mick Jagger  - sang, munnspill, gitar
* Keith Richards - gitar, kor
* Charlie Watts - trommer
* Ronnie Wood - gitar
* Bill Wyman - bass

;Øvrige medvirkende
* Ian Stewart - piano
* Ian McLagan - orgel
* Ernie Watts - saksofon

## Referanser


## Eksterne lenker
*
Eulji Mundeok

**Eulji Mundeok** (hanja: 乙支文德; hangeul: 을지문덕; midten av 500-tallet-etter 618) var en berømt militær og politisk leder fra det koreanske riket Goguryeo, et av Koreas tre kongedømmer. Han blir ofte regnet som en av den koreanske militærhistoriens største helter på grunn av sin seier over det kinesiske Sui-dynastiets styrker i slaget om Salsu. Han tjente også som Goguryeos statsminister (*magniji*).
Perlebreen (Dronning Maud Land)

**Perlebreen** er en isbre i den østre delen av Dronning Maud Land. Den ligger om lag 38 kilometer øst for øygruppa Flatvær på Kronprins Olav Kyst.

Området ble undersøkt og kartlagt av japanske forskningsekspedisjoner (JARE) mellom 1957 og 1969 og navngitt **Tama Hyôga**. Det norske navnet er en oversettelse av det japanske navnet.

## Kilder
*
*
Senja prosti

**Senja prosti**, inntil 1922 benevnt **Senjen(s) prosti**, er et prosti i Nord-Hålogaland bispedømme. Prosten har sete på Finnsnes og organiserer tolv kirkesogn i åtte kommuner i Midt-Troms.
## Menigheter
Senja prosti har følgende kirkesogn/menigheter:
* Balsfjord
* Malangen
* Bardu
* Berg
* Dyrøy
* Lavangen
* Lenvik
* Målselv
* Salangen
* Sørreisa
* Torsken
* Tranøy
* Øverbygd

## Kommuner
Prostiet omfatter kommunene:
* Balsfjord
* Bardu
* Dyrøy
* Lavangen
* Målselv
* Salangen
* Senja
* Sørreisa

## Galleri

Finnsnes (church).jpg|Finnsnes kirke
Rossfjord kirke (4).jpg|Rossfjord kirke
Gryllefjord kapell.JPG|Gryllefjord kapell
Tranoey.jpg|Tranøy kirke 


## Historikk
Det historiske Senjens og Tromsø provsti ble delt i to omkring år 1750. Jens Schelderup, sogneprest i Sand, som ifølge Erlandsen var prost i Senja fra 1749 til 1751, var trolig den første prosten i Senja etter delingen av det opprinnelige prostiet. Han nevnes som prost i Senja i forbindelse med et skifte i 1750. Kgl.res. av 17. august 1859 bestemte at Senjens Provsti fra 1. januar 1860 skulle deles i to ved at Trondenes Provsti ble opprettet med prestegjeldene i Kvæfjord, Trondenæs og Ibestad, mens *Senjens prosti* bibeholdt Berg, Tranø, Lenvik og Maalselven. Ved kgl.res. 19. mai 1922 ble det fastsatt at skrivemåten skulle forandres fra Senjens til **Senja prosti**. Indre Troms prosti ble 1. januar 2020 innlemmet i Senja prosti.

## Prestegjeld
*Senja prosti før år 2000:*
* Berg *(opprettet 1810)*
* Tranøy *(opprettet 1759)*
* Lenvik *(opprettet 1759, prostesete)*
* Sørreisa *(opprettet 1969)*
*Indre Troms inntil år 2000:*
* Salangen *(opprettet 1907)*
* Bardu *(opprettet 1954)*
* Målselv *(opprettet 1853)*
* Balsfjord *(opprettet 1856)*
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser
(He’s a) Grunge Whore

***(He's a) Grunge Whore*** er en 10" vinyl EP som ble gitt ut av den norske musikkgruppen Turboneger i 1993. Det var deres første utgivelse med Hans-Erik Dyvik Husby (aka Hank Von Helvete) som vokalist.

Albumet ble gjenutgitt den 30. juni 2004. Forskjellene mellom originalen og gjenutgivelsen er:

* Omslaget er forstørret til den grad at kantene på bildet mangler.
* Ordet «Stierkampf» på baksiden har en lysere rødfarge.
* Teksten på siden er større.
* Det runde klistermerket på fronten hadde blå tekst på hvit bakgrunn mens gjenutgivelsen har svart tekst på hvit.

## Sporliste
# «Grunge Whore»
# «Black Chrome»
# «Time Bomb»
# «Pain In Der Arsch, Pocket Full Of Cash»
# «Six Pack»
## Medvirkende
### Turboneger
* Herr Tugen - sang, produsent
* L.Ron Bud - gitar, produsent
* Brune Neger - gitar, produsent
* Bingo Neger - bass, kor, produsent
* Bongo Neger - trommer, produsent

### Øvrige
* Geir Underdal - amplifier-drop på *Black Chrome*
* The Lust-O-Rama - amplifier-drop på *Black Chrome*
* Harry Neger - leadvokal på *Six Pack*
* Eugene Chadbourne - banjo på *Six Pack*
* Christian Calmeyer - produsent, tekniker 
* Audun Strype - produsent/tekniker på *Six Pack*
* Craig Morris - produsent/tekniker på *Six Pack*
* Morten Andersen - fotograf
* Eddie Flowers - grafisk design 
## Eksterne lenker
* Albumet på discogs
Nord-Troms prosti

**Nord-Troms prosti**, inntil 1922 benevnt **Tromsø prosti**, og inntil 1. januar 1999 **Troms prosti**, er et prosti i Nord-Hålogaland bispedømme.

## Menigheter
Nord-Troms prosti har følgende menigheter:
* Kvænangen
* Kåfjord
* Lyngen
* Nordreisa
* Skjervøy
* Storfjord

## Galleri

Skjervoey Norwegen Kirche.jpg|Skjervøy kirke
Lyngen_kyrkje_Lindahl.jpeg|Lyngen kirke fotografert på slutten av 1800-tallet. 
Birtavarre kirke.jpg|Birtavarre bedehus
Kåfjord kirke.JPG|Kåfjord kirke
Skibotn church.jpg|Skibotn bedehuskapell


## Historikk

Ved kgl.res. av 18. oktober 1856 og 10. november 1860 ble det historiske Tromsø prosti delt, ved at byens domsogn alene utgjorde Tromsø stiftsprosti. Det øvrige *landprostiet* forble benevnt *Tromsø prosti* og bestod av Balsfjord, Tromsøsund, Karlsø, Lyngen, Skjervø prestegjeld. Ved kgl.res. av 19. mai 1922 endret prostiet navn til *Troms prosti*. I 1963 ble Tromsøysund prestegjeld overført fra Troms til Tromsø domprosti, hvilket også gjaldt Karlsøy i 1979. Fra 1. januar 1999 er prostiet benevnt *Nord-Troms prosti*.

## Prestegjeld
* Balsfjord *(opprettet 1856, overført til [[Indre Troms prosti|Indre Troms]] 1999)*
* Lyngen *(opprettet 1776)*
* Kåfjord *(opprettet 1978)*
* Nordreisa *(prostesete, opprettet 1977)*
* Skjervøy *(opprettet 1776)*
* Kvænangen *(opprettet 1972)*
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser
Hammerfest prosti

**Hammerfest prosti** er et prosti i Nord-Hålogaland bispedømme, prostiet har totalt 6 menigheter.

## Menigheter
Hammerfest prosti har følgende menigheter: 

* Gamvik 
* Hammerfest 
* Kvalsund 
* Lebesby 
* Måsøy 
* Nordkapp 

## Historikk

Vest- og Øst-Finnmarken prostier ble ved kgl.res. 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmark. 

Hammerfest prosti ble bestående av prestegjeldene:
* Hammerfest
* Måsø
* Kistrand
* Lebesby
De to sistnevnte ble i 1991 overført til det nyopprettede Indre Finnmark prosti.

## Galleri

Hammerfest kirke.jpg|Hammerfest kirke 
Gamvik church 01.jpg|Gamvik kirke
Lebesby church 02.jpg|Lebesby kirke
Havøysund kirke.jpg|Havøysund kirke 


## Referanser
Varanger prosti

**Varanger prosti** er et prosti i Nord-Hålogaland bispedømme, prostiet har totalt 5 menigheter.

## Menigheter
Varanger prosti har følgende fellesråd/menigheter:

* Berlevåg 
* Båtsfjord 
* Sør-Varanger 
* Vadsø 
* Vardø

## Historikk

Vest- og Øst-Finnmarken prostier ble ved kgl.res. 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmarken prosti.

Varanger prosti ble bestående av prestegjeldene:
* Vardø
* Vadsø
--------------
Sistnevnte ble i 1991 overført til det nyopprettede Indre Finnmark prosti.

## Referanser



Vadsø kirke.jpg|Vadsø kirke 
Vardø kirke sommeren 2008.jpg|Vardø kirke
Kirkenes kirke.JPG|Kirkenes kirke
Berlevåg Church.jpg|Berlevåg kirke
Huang Kecheng

**Huang Kecheng** (, født 1. oktober 1902 i fylket Yongxing i provinsen Hunan i Kina, død 28. desember 1986 i Beijing) var en kinesisk general og kommunistisk politiker.

## Liv og virke
### Bakgrunn
Huang Kecheng kom fra en bondefamilie. Etter ungdomsårene ble han medlem av Chiang Kai-sheks revolusjonshær, og i 1925 ble han medlem av det kinesiske kommunistparti.

### Kommunistisk opprører og hærfører
I 1929 tjenestegjorde Huang under Peng Dehuai i et Kuomintang-regiment stasjonerrt i det nordlige Hunan. Da Peng gjorde opprør i  juni 1928, gikk Huang sammen med ham. Huang ledet Yongxingfelttoget under Xiangnankampanjen i 1928, og deltok i større feltslag.  Huang deltok på «den lange marsjen», og ble etter ankomsten i det nordlige Shaanxi forfremmet til direktør for Partiets politiske og organisatoriske  department. 

Tidlig under den annen sino-japanske krig var han politisk offiser i den 344, brigade, tilknyttet den 115. divisjon av Åttende rutearme. Hans hær ledsaget Xu Haidong i kamper i Shanxi, Hebei og Henan. Etter 1940 ble han politisk kommissær i Åttende rutearme og nye fjerde arme, og senere nestkommanderende og logistikkommandant for den nordøstlige demokratiske allianses hær. 

### Etter 1949: General og politiker
Etter grunnleggelsen av Folkerepublikken Kina i 1949 ble Huang utnevnt til guvernør i Tianjin. Senere ble han statssekretær i Hunan, kommandant for Hunan militærregion og sammes politiske kommissær, generalsekretær for Den sentrale militærkommisjon, og stabssjef for Folkets frigjøringshær. Han ble utnevnt til seniorgeneral i 1955.

I 1959 kritiserte Huang «det store spranget» og folkekommunene, og ble brennemerket som et medlem av en påstått *anti-parti-gruppe* tilknyttet Peng Dehuai da Peng ble refset under Lushankonferansen. Huang ble fratatt alle sine embeder og underkastet granskning. Han ble til dels rehabilitert, men ble senere fordømt og forfulgt av rødegardistene da kulturrevolusjonen brøt ut i 1966. 

I 1977, etter at Deng Xiaoping kom til makten, ble Huang politisk rehabilitert. Etter å ha blitt talt tilbake til aktiv tjeneste igjen ble han utnevnt til rådgiver for Den sentrale militærkommisjon og til eksekutivsekretær for den sentrale kommisjon for disiplininspeksjon. 

## Referanser


## Litteratur
* Jurgen Domes; ''Peng Te-huai: The Man and the Image'', London: C. Hurst & Company. 1985. ISBN 0-905838-99-8.
Indre Troms prosti

**Indre Troms prosti** var et prosti i Nord-Hålogaland bispedømme med sete i Moen i Målselv. Prostiet omfattet fem kommuner, og ble 1. januar 2020 innlemmet i Senja prosti.

## Menigheter
Indre Troms prosti hadde følgende fellesråd/menigheter: 
* Balsfjord
** Balsfjord og Malangen menighet
* Bardu
** Bardu menighet
* Lavangen
** Lavangen menighet
* Målselv
** Målselv menighet og Øverbygd menighet
* Salangen
** Salangen menighet

## Galleri

Fil:Målselv kirke (3).jpg|Målselv kirke
Fil:Bardu kirke (2).jpg|Bardu kirke
Fil:Balsfjord church.JPG|Balsfjord kirke
Fil:Malangen church balsfjord.JPG|Malangen kirke


## Historikk

1. januar 1998 ble den kirkelige inndelingen i Midt-Troms endret ved at det nye *Indre Troms prosti* ble opprettet, og bestod av prestegjeldene Bardu, Målselv, Salangen og Balsfjord med sete i Moen i Målselv.

## Prestegjeld
* Målselv *(prostesete, opprettet 1853, fra [[Senja prosti|Senja]])*
* Salangen *(opprettet 1907, fra [[Trondenes prosti|Trondenes]])*
* Bardu *(opprettet 1954, fra [[Senja prosti|Senja]])*
* Balsfjord *(opprettet 1856, fra [[Nord-Troms prosti|Troms]])*
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser
Langknattbreen

**Langknattbreen** er en bred isbre i den østre delen av Dronning Maud Land. Den ligger på østsiden av Langknatten og om lag 29 kilometer øst for Kapp Omega på Kronprins Olav Kyst.

Breen ble undersøkt og kartlagt av japanske forskningsekspedisjoner (JARE) mellom 1957 og 1959 og navngitt **Higasi-naga-iwa Hyôga** (*Østre Langknattbreen*) etter det nærliggende fjellet Naga-iwa (*Langknatten*), sammen med *Nishi-naga-iwa-hyoga* (*Vestre Langknattbreen*, Darumabreen på norsk) fem kilometer lenger vest.

## Kilder
*
*
Rosmersholm (1978)

**Rosmersholm** er en filmatisering (fjernsynsteater) av Henrik Ibsens teaterstykke *[[Rosmersholm]]*, laget av Fjernsynsteatret i 1978 og med Per Bronken som regissør.

I rollene var
*Jan Hårstad som Johannes Rosmer
*Marie Louise Tank som Rebekka West
*Finn Kvalem som Rektor Kroll
*Gisle Straume som Ulrik Brendel
*Ragnhild Michelsen som Madam Helset
*Odd Furøy som Peder Mortensgård

## Referanser


## Eksterne lenker
*
Propriano

**Propriano** er en kommune i Corse-du-Sud på Korsika. Byen ligger på sørsiden av øya ved Valincobukta og Proprianobukta.

## Referanser


## Eksterne lenker
*
Bonifacio

**Bonafacio** (korsikansk: *Bunifaziu*) er en kommune i Corse-du-Sud på Korsika. Innbyggerne her er kalt bonafacianere og kommunen er en av de største på Korsika. Havnen i Bonafacio by er en av de eldste på øya, her har det vert havnevirksomhet helt siden tidlig på 1100-tallet.

## Galleri

Image: Bonifacio Fort JPG1.jpg|Bevæpning på festningen i Bonafacio
Image: Bonifacio above the sea.jpg|Delen av byen som ligger på klippene rundt havnområdet


## Referanser


## Eksterne lenker
*  
* Bilder av kommunen
Arbon

**Arbon** er en kommune i distriktet Arbon i kantonen Thurgau i Sveits. Kommunen hadde i 2009 13 430 innbyggere og et areal på 5,94&nbsp;km². Kommunesenteret ligger 402 meter over havet.

Arbon ligger på sørsida av Bodensjøen. Byen er særlig kjent for promenaden ved sjøen, og for gamlebyen.

## Referanser


## Eksterne lenker
*
Sørvestuniversitetet for nasjonale minoriteter

**Sørvestuniversitetet for nasjonale minoriteter** (Hanzi: 西南民族大学), gjerne kalt *Minzu Daxue*, er et universitet i storbyen Chengdu, hovedstad i provinsen  Sichuan i Folkerepublikken Kina. 

De fleste studentene har bakgrunn fra kinesiske etniske minoritetsgrupper.

## Eksterne lenker
*
Samuel Holmén

**Samuel Tobias Holmén** (født 28. juni 1984) er en svensk tidligere fotballspiller. Han har tidligere spilt for IF Elfsborg og Brøndby IF. Holmén var også en del av Sveriges tropp under EM i fotball 2012.

## Klubbkarriere
### IF Elfsborg
Holmén begynte sin fotballkarriere hos den lokale klubben Annelunds IF i 1993. I 1998 dro han videre til IF Elfsborg, hvor han etter å ha tilbragt noen år i ungdomssystemet ble tatt opp i førstelagstroppen. Han fikk sin debut for Elfsborg da han kom inn som innbytter i semifinalen mot  under Svenska Cupen i september 2002. I den påfølgende sesongen ble han en fast del av laget som sentral midtbanespiller og markerte seg som en typisk boks-til-boks-spiller med ballvinnende og tilretteleggende egenskaper. 

Han var med på å vinne Svenska Cupen i 2003 og Allsvenskan i 2006, og spilte totalt 112 seriekamper og scoret 18 mål frem til sommeren 2007.

### Brøndby IF
Den 30. august 2007 ble Holmén solgt til den danske klubben Brøndby IF, hvor han skrev under på en kontrakt med en varighet på fire år. Også hos Brøndby etablerte han seg raskt på førstelaget, og var en markant bidragsyter til at klubben blant annet vant Landspokalturneringen i 2007/2008, hvor Holmén scoret ett av tre mål i finalen over Esbjerg fB og ble kåret til årets «Pokalfighter» (banens og cupens beste spiller)

I den påfølgende sesongen spilte han i kvalifiseringskampene under UEFA-cupen 2008/09, hvor Brøndby røk ut i første runde for Rosenborg. Totalt spilte han 83 seriekamper og scoret 13 mål for Brøndby frem til sommeren 2010.

### İstanbul BB
Den 16. juli 2010 ble Holmén solgt til den tyrkiske klubben İstanbul Büyükşehir Belediyespor. Han markerte seg raskt på førstelaget og hjalp klubben med å nå den tyrkiske cupfinalen i Türkiye Kupası, hvor de til slutt tapte på straffer mot Beşiktaş. I 2011/2012-sesongen scoret han åtte mål og hadde syv målgivende pasninger, noe som gjorde at han ble klubbens beste poengspiller og kåret til klubbens beste spiller for sesongen.

## Landslagskarriere
Holmén fikk sin landslagsdebut for  i vennskapskampen mot  den 15. november 2005 (0–1). Hans første landslagsmål kom i vennskapskampen mot  den 13. januar 2008, da han scoret kampens eneste mål. Etter å ha vært oversett av Sveriges tidligere landslagstrener Lars Lagerbäck ble han tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

### Landslagsmål for Sverige

## Meritter
;IF Elfsborg
* Svenska Cupen (1): 2003
* Allsvenskan (1): 2006

;Brøndby IF
* Landspokalturneringen (1): 2008

## Referanser


## Eksterne lenker
* 
*  Footballdatabase.eu – Player, Samuel Holmén – Spillerprofil
*  National-football-teams.com – Samuel Holmén – Spillerprofil
20th Century Boy

«**20th Century Boy**» er en sang av T. Rex, skrevet av Marc Bolan. Den ble gitt ut som singel i 1973 og nådde 3.-plass på listen i Storbritannia og 9.-plass i Norge. Sangen ble aldri gitt ut på et originalt studioalbum, men kom ut som bonusspor på nyutgivelsen av *[[Tanx]]*.

Sangen havnet senere på topp 20 i Storbritannia i 1991, 14 år etter at Bolan døde, da den ble brukt i en reklame for Levi's med Brad Pitt. En litt annen del av sangen, med harpe, ble brukt i en reklame for Jameson Irish Whiskey.

Sangen er spillbar i videospillene Guitar Hero 5 og Rock Bånd 3.

## Andre versjoner
Sangen er spilt inn av mange andre artister, blant andre Adam Lambert, Naked Raygun, The King, Kiyoharu Moren, Adam Ant, Drain STH, Chalk Circle, The Replacements, Girlschool, Pink Cream 69, The Three Johns, Placebo, Siouxsie and the Banshees, X Japan, Bang Tango, Buckethead, Def Leppard, Moby, Richard Barone og The Big Six.

I filmen *[[Velvet Goldmine]]* fra 1998 fremførte Placebo sangen som det fiktive bandet The Flaming Creatures. Denne ble gitt ut som den doble A-side-singelen med «You Don't Care About Us». Bandet fremførte også sangen på BRIT Awards i 1999 med David Bowie.

## Referanser